als_Latn dik_Latn sag_Latn
Fillojnë në Elbasan festimet për Ditën e Verës
Dita e Verës është një festë me origjinë të lashtë pagane, ku si qendër e festimeve njihet qyteti i Elbasanit që e ka ruajtur këtë traditë ndër shekuj.
ELBASAN/TIRANË (AA) –Në qytetin e Elbasanit, por edhe në Tiranë kanë nisur festime për Ditën e Verës, një festë kjo tashme e kthyer në festë zyrtare në Shqipëri.
Anadolu Agency po ndjek nga afër festimet për Ditën e Verës në qytetin e Elbasanit, ku tashme kanë filluar festimet dhe pritet të zgjasin gjatë gjithë ditës. Këto festime kanë filluar me parakalimin e karnavaleve nga shkollat e qytetit të Elbasanit. Pastaj në orët në vazhdim pritet të mbahet koncert festiv i organizuar me këngë popullor dhe nga të gjitha trevat shqiptare, i cili ka filluar që mbrëmë dhe vazhdon edhe sot.
Në kryeqytetin e Shqipërisë, në Tiranë, në kuadër të kësaj festë janë parashikuar si nga institucionet qendrore ashtu edhe nga Bashkia të mbahen një sërë aktivitetesh gjatë gjithë ditës. Kështu Banda Frymore e Ushtrisë do të parakalojë nga sheshi “Skënderbej” deri në godinën e kryeministrisë, ndërsa Ansambli i Këngëve dhe Valleve do të interpretojë këngë dhe valle të ndryshme nga qytete të Shqipërisë.
Gjithashtu do të hapet edhe Panairi i Artizanatit Tiranë . Në Panair do të ekspozohen produktet e 200 artizanëve nga e gjithë Shqipëria dhe trevat përreth, që i përkasin zonave rurale, të rinj dhe mosha të mesme që hasin vështirësi punësimi, gratë me probleme social-ekonomike, personat me aftësi të kufizuar dhe komuniteti Rom.
Dita e Verës është një festë me origjinë të lashtë pagane, ku si qendër e festimeve njihet qyteti i Elbasanit që e ka ruajtur këtë traditë ndër shekuj. Ndërsa ëmbëlsira tradicionale dhe shumë e njohur e kësaj festë është ballokumja. Familjet në Elbasan sipas traditës zgjohen në orët e para të mëngjesit duke vendosur lule nëpër shtëpitë e tyre.
als_Latn als_Latn als_Latn als_Latn als_Latn als_Latn als_Latn